Domstolens kendelse (Niende Afdeling) af 7. april 2016 – Antonio Tita, Alessandra Carlin og Piero Constantini mod Ministero della Giustizia, Ministero dell'Economia e delle Finanze, Presidenza del Consiglio dei Ministri og Segretario Generale del Tribunale Regionale di Giustizia Amministrativa di Trento (TRGA) (anmodning om præjudiciel afgørelse fra Tribunale regionale di giustizia amministrativa di Trento - Italien)
(Sag C-495/14) 1
(Præjudiciel forelæggelse – artikel 99 i Domstolens procesreglement – direktiv 89/665/EØF – offentlige indkøb – national lovgivning – afgifter på adgang til forvaltningsdomstole på området for offentlige kontrakter – ret til effektive retsmidler – afgifter med afskrækkende virkning – domstolsprøvelse af forvaltningsakter – effektivitets- og ækvivalensprincippet)
Processprog: italiensk
Den forelæggende ret
Tribunale regionale di giustizia amministrativa di Trento
Parter i hovedsagen
Sagsøgere: Antonio Tita, Alessandra Carlin og Piero Constantini
Sagsøgte: Ministero della Giustizia, Ministero dell'Economia e delle Finanze, Presidenza del Consiglio dei Ministri og Segretario Generale del Tribunale Regionale di Giustizia Amministrativa di Trento (TRGA)
Konklusion
Artikel 1 i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter, som ændret ved Europa-Parlamentets og Rådets direktiv 2007/66/EF af 11. december 2007, samt ækvivalens- og effektivitetsprincippet skal fortolkes således, at de ikke er til hinder for en national lovgivning, der pålægger retsafgifter, såsom den i hovedsagen omhandlede almindelige retsafgift, ved anlæggelse af søgsmål vedrørende offentligt udbud ved de administrative domstole.
____________
1 EUT C 26 af 26.1.2015.